პეტერ მადიარი

პეტერ მადიარი (; დ. 16 მარტი, 1981) — უნგრელი პოლიტიკოსი, იურისტი და ოპოზიციის ლიდერი, რომელიც 2024 წლიდან არის ევროპარლამენტის წევრი და პარტია „პატივისცემისა და თავისუფლების“ (Tisza) პრეზიდენტი. იგი ფართოდ განიხილება ვიქტორ ორბანის მთავარ მეტოქედ და კონკურენტად 2026 წლის საპარლამენტო არჩევნებში.

უნგრეთის მმართველი პარტიის, „ფიდესის“ ყოფილმა წევრმა და იუსტიციის ყოფილ მინისტრის, იუდით ვარგას ექს-მეუღლემ, მადიარმა საყოველთაო ყურადღება მას შემდეგ მიიპყრო, რაც 2024 წლის თებერვალში, პრეზიდენტის მიერ მსჯავრდებულის შეწყალებასთან დაკავშირებული სკანდალის ფონზე, საჯაროდ განაცხადა ყველა სამთავრობო თანამდებობიდან გადადგომის შესახებ. მან ეს გადაწყვეტილება იმით ახსნა, რომ უკიდურესად უკმაყოფილო იყო ქვეყნის მართვის იმ მეთოდებით, რომლებსაც „ფიდესი“ იყენებდა.

2024 წლის 15 მარტს მან განაცხადა ახალი პოლიტიკური პლატფორმის შექმნის სურვილის შესახებ იმ მოქალაქეებისთვის, რომლებიც უკმაყოფილონი იყვნენ როგორც მთავრობით, ისე არსებული ოპოზიციით. იგი სათავეში ჩაუდგა მანამდე უცნობ პარტიას „პატივისცემა და თავისუფლება“ (Tisztelet és Szabadság; TISZA) და ქვეყნის ყველაზე გავლენიან ოპოზიციურ ლიდერად იქცა. 2024 წლის ევროპარლამენტის არჩევნებში მისმა პარტიამ თითქმის 30 %-ით მეორე ადგილი დაიკავა „ფიდესის“ შემდეგ, რაც 2006 წლის შემდეგ ნებისმიერი არა-სამთავრობო პარტიისთვის მიღებული ხმების ყველაზე მაღალი რაოდენობა და პროცენტია. იგი საკუთარ თავს „კრიტიკულ“ პროევროპელად და კონსერვატორ-ლიბერალად მიიჩნევს.

რესურსები ინტერნეტში
 Official movement

სქოლიო

კატეგორია:ცოცხალი ადამიანები
კატეგორია:უნგრელი პოლიტიკოსები
კატეგორია:ბუდაპეშტში დაბადებულები